Fra [[1986]] til [[2007]] blev skolen drevet af [[Sønderjyllands Amt]]skommune. Perioden var præget af en række pædagogiske udfordringer ikke mindst som følge af et væsentligt bredere elevindtag end tidligere. Ved en reform i [[1987]] indførtes en række specialfag, der på den ene side øgede elevernes individuelle vagfrihed m.h.t. den faglige sammensætning af deres uddannelse, men på den anden side vanskeliggjorde samarbejdet mellem de enkelte fag. [[1990'erne|1990’erne]]<nowiki/>s indførelse af begrebet ”livslang [[læring]]” lagde op til en langt stærkere betoning uddannelsens studieforberedende karakter, hvor skolens uddannelse skulle bibringe eleverne en række almene [[Kompetence (gymnasial)|kompetencer]] til brug i et stadigt mere omskifteligt [[informationssamfund]]. En vigtig udfordring i den sammenhæng var implementeringen af moderne [[informationsteknologi]] i årene omkring årtusindskiftet og i så godt som alle sider af skolens virksomhed.<ref>Patriae et literis, s. 332-350</ref>
Historie Foreninger Organisationer Uddannelsesinstitutioner